**Populær beskrivelse**

Mit speciale kommer til at foregå i Grønland i bunden af Kobbefjorden ikke langt fra Nuuk. Her blev der i 2007 opstillet 24 plastiktelte med det formål at simulere en øget temperatur. Formålet med mit speciale er at undersøge klimaforandringernes betydning for nogle mikroskopiske stoffer alle planter udsender, kaldet VOC’er. VOC’er er fx de duftstoffer, der får en timian til at dufte. Generelt er VOC’er ikke så velstuderede, men nyere forskning peger på at frigivelsen af dem påvirkes kraftigt af temperaturstigninger, og at de desuden er involveret i dannelsen af drivhusgasser.